Der er et par vigtige regler, når det kommer til påklædning til brylluppet. For det første må du ikke dukke op i en hvid kjole. Den farve er nemlig forbeholdt bruden. Før i tiden sagde man også, at man ikke måtte tage en sort kjole på, fordi det er sorgens farve, men den regel tages der generelt lettere på, hvis man fx kombinerer det sorte med noget farverigt. Står der galla på bryllupsinvitationen, betyder det, at damerne skal komme i fin lang festkjole, mens mændene skal komme i kjole og hvidt (pingvinsæt). Står der "dresscode festligt" betyder det, at I skal gøre jer umage, men I behøver ikke komme i lang kjole eller i smoking, hvis i ikke har lyst.